Ga go na "%s" sephutheding se. Mohlomongwe e sa tšwa go šuthišwa goba go phumolwa? Bofetoledi. Mathomong Beibele e be e ngwadilwe ka Seheberu, Searama le Segerika. Seo ka bosona se be se dira gore e se balwe ke batho ba bantši kudu. Bafetoledi bao ba botegago ba ile ba itapiša e le gore e hwetšagale ka maleme a mangwe. Ka boitapišo bja bona, ga bjale Beibele e fetoletšwe ka maleme a 2 700, e feletše goba ka dikarolo tše dingwe tša yona. Se se bolela gore tekanyo ya ka godimo ga 90 lekgolong ya batho e ka kgona go bala bonyenyane karolo e itšego ya Beibele ka leleme la yona. 13 Tšea karolo modirong wa tlhakodišo. Ge batho ba bantši ba bona ba bangwe ba wetšwe ke dikotsi tša tlhago, ba tutueletšega go ba bontšha lešoko. Dihlatse tša Jehofa di tsebja ka go thuša dinakong tše bjalo. (1 Pet. 2:17) Kgaetšedi yo mongwe wa Mojapane o be a dula tikologong yeo e bego e sentšwe o šoro ke tšhišinyego ya lefase le tsunami, tšeo di diregilego ka 2011. O re o ile a “kgothatšwa kudu le go homotšwa” ke maiteko ao a dirilwego ke baithaopi ba bantši bao ba tšwago mafelong a fapafapanego kua Japane le moše wa mawatle, bao ba ilego ba ba thuša ka dilo tše di fapafapanego. O ngwadile gore: “Phihlelo ye e nthušitše go bona gore Jehofa o rata batho ba gagwe le gore Dihlatse tša Jehofa di a ratana le gore bana babo rena lefaseng ka moka ba a re rapelela.”